《望岱 其一》
清代·叶佩荪

震出东维峙大钧，体元凝秀郁嶙峋。云烟一气迷齐鲁，松石千年厌汉秦。

碧落上参无尽际，沧瀛俯掬有边垠。遥瞻九陛明堂位，配极升中秩百神。

作者简介：（1731—1784）清浙江归安人，字丹颖，号辛麓。幼时见《易本义》，请塾师讲解，师不能，佩荪谓吾他日必自得之。乾隆十九年进士。官至湖南布政使，以故连累降官，入都城，请校书万册自效。旋卒。有《易守》。